Bronius Vaitkevičius

Bronius Vaitkevičius (1926 m. spalio 10 d. Virbalyje, Vilkaviškio apskritis – 2002 m. birželio 24 d. Vilniuje) – Lietuvos istorikas, redaktorius, partinis veikėjas.

Biografija 
1943 m. įstojo į LLKJS. 1944 m. LLKJS Vilkaviškio apskrities pogrindinio komiteto narys ir „Jūros“ būrio partizanas. 1945–1946 m. laikraščio „Pergalė“ redaktorius. 1948 m. baigė Respublikinę partinę mokyklą, 1953 m. – Vilniaus universitetą, 1958 m. – Visuomeninių mokslų akademiją prie SSKP CK. 1958–1970 m. Partijos istorijos instituto prie LKP CK direktoriaus pavaduotojas moksliniam darbui. 1969 m. istorijos mokslų daktaras.  1970–1987 m. Istorijos instituto direktorius, 1987–1992 m. vyresnysis mokslo darbuotojas, 1978 m. profesorius. Nuo 1980 m. LSSR MA narys korespondentas. 

1970–1985 m. Sąjunginės filatelistų draugijos Lietuvos skyriaus prezidiumo pirmininkas. 1973–1989 m. SSRS-Lenkijos draugystės draugijos Lietuvos skyriaus valdybos prezidiumo pirmininkas. 1975–1986 m. LSSR istorijos probleminės (koordinacinės) tarybos pirmininkas. 1971–1976 m. kandidatas į LKP CK narius.

1966–1975 m. leidinio „Kraštotyra“, 1971–1987 m. leidinio „Lietuvos istorijos metraštis“ vyr. redaktorius.

Bibliografija 
 Soccialiniai-ekonominiai pertvarkymai Lietuvoje 1918–1919 metais. – Vilnius, 1959. – 62 p.
 Knygų prekybos ekonomika ir planavimas. – Vilnius: Mintis, 1964. – 164 p.
 Socialistinė revoliucija Lietuvoje 1918–1919 metais. – Vilnius: Mintis, 1967. – 693 p.
 Leninas ir Lietuva. – Vilnius: Mintis, 1969. – 230 p.
 V. Leninas ir Lietuvos revoliucionieriai. – Vilnius: Mintis, 1970. – 36 p.
 Vilniui 650 metų: straipsnių rinkinys / Mečislovas Jučas, Henrikas Šadžius, Bronius Vaitkevičius. – Vilnius, 1976. – 159 p.
 Lithuania in 1918–1919: The First Soviets / Zenonas Vasiliauskas, Bronius Vaitkevičius. – Vilnius: Mintis, 1979. – 84 p.: iliustr.
 Tarybų Lietuva: praeities ir dabarties bruožai (1940–1980). – Vilnius: Mokslas, 1980. – 207 p.
 Lietuvos TSR tautų draugystės ordino akademija / M. Jučas, Bronius Vaitkevičius, A. Žukauskas. – Vilnius: Mokslas, 1981. – 169 p.
 Lietuvos TSR istorija, t. 1, Nuo seniausių laikų iki 1917 metų / Bronius Vaitkevičius, Mečislovas Jučas, Vytautas Merkys. – Vilnius: Mokslas, 1985.
 Tarybų valdžios atkūrimas Lietuvoje, 1940 m.: dokumentų rinkinys / Vanda Kašauskienė, Zenonas Vasiliauskas, Br. Vaitkevičius. – Vilnius: Mokslas, 1986. – 124 p.
 Leninas. Leninizmas. Lietuva: dokumentų rinkinys / Konstantinas Surblys, Romas Šarmaitis, Bronius Vaitkevičius. – Vilnius: Mintis, 1987. – 263 p.
 Spalio kovotojų gretose. – Vilnius: Mokslas, 1987. – 171 p.: iliustr.
 Pirmoji darbininkų ir valstiečių valdžia Lietuvoje: monografija: skiriama LKP įkūrimo ir Tarybų valdžios paskelbimo Lietuvoje 70-mečiui. – Vilnius: Mokslas, 1988. – 257 p.: iliustr. – ISBN 5-420-00035-0
 1918–1919 m. visuomeniniai-politiniai įvykiai Lietuvoje ir valstybingumo problema: medžiaga lektoriui. – Vilnius: Žinija, 1988. – 19 p.
 Antinacinis pasipriešinimo judėjimas Lietuvoje 1941–1944 metais. – Vilnius: UAB „Parama“, 2001. – 157 p. – ISBN 9955-502-01-0

Įvertinimas 
 1973 m. LSSR valstybinė premija
 1974 m. LTSR nusipelnęs mokslo veikėjas

Šaltiniai 

LTSR valstybinės premijos laureatai
Lietuvos mokslų akademijos nariai korespondentai
Lietuvos istorikai
Lietuvos redaktoriai
Lietuvos enciklopedininkai
Lietuvos filatelistai